Raul Mälk

Raul Mälk (sündinud 14. mail 1952 Pärnus) on Eesti ajakirjanik, riigitegelane ja diplomaat.

Ta on olnud Eesti välisminister (1998–1999), Eesti suursaadik Suurbritannias (1996–2001) ja Eesti suursaadik Euroopa Liidu juures (2007–2011).

Haridustee
Ta on lõpetanud 1970. aastal Nõo Keskkooli ja 1975. aastal Tartu Riikliku Ülikooli majandusküberneetika erialal cum laude. Aastatel 1975–1977 töötas ta Eesti NSV Teaduste Akadeemia majandusinstituudis nooremteadurina. 1983–1985 õppis Leningradi Kõrgemas Parteikoolis ajakirjandust ja oli kuni 1990. aastani NLKP liige.Olaf Esna. Esna pajatused ⟩ Pärnumaalt pärit välisminister Raul Mälk Pärnu Postimees, 31.12.2022.

Töö ajakirjaniku ja pressiesindajana
Aastatel 1977–1990 töötas Raul Mälk Eesti Raadio välisuudiste toimetuses (vanemtoimetaja, peatoimetaja asetäitja ja seejärel peatoimetajana), kus tegi paljudes poliitika- ja uudistesaadetes eeskätt välispoliitika ülevaateid. 

1990. aastast töötas ta Eesti Vabariigi Ülemnõukogu esimehe Arnold Rüütli kantseleis ja oli ülemnõukogu pressiesindaja.

Raul Mälk on hinnatud välispoliitikaekspert. Ta on esinenud välispoliitilisi teemasid lahkavates tele- ja raadiosaadetes ning avaldanud artikleid välispoliitika ajakirjas Diplomaatia, mille toimetuskolleegiumisse on ta aastaid kuulunud. Ta on olnud ka "Eesti entsüklopeedia" toimetuskolleegiumi liige.Rita Loel. „Eesti entsüklopeedia” tuleb Muhu- ja Saaremaale Saarte Hääl, 13.04.2007.

Kolleegid on esile tõstnud nii tema silmapaistvat töövõimet, head huumorimeelt ja laia silmaringi kui ka diplomaatilist tasakaalukust.Riho Laurisaar. Raul Mälk - Eesti-Vene piirilepingu esimene läbirääkija jõudis tööga lõpule Eesti Päevaleht, 21.05.2005. 

Töö välisministeeriumis ja diplomaadina
Alates 1992. aastast on Raul Mälk töötanud välisministeeriumis. Aastatel 1992–1993 oli ta välisministri nõunik, 1993–1994 ministri kantseleiülem, 1994–1996 asekantsler poliitika- ja pressiküsimustes ning 1996–2001 suursaadik Suurbritannias. Aastatel 1996–2003 oli ta ka Eestit esindav suursaadik IirimaalKahepoolsed suhted Eesti Suursaatkond Dublinis, koduleht. Vaadatud 17.01.2024. ning 2000–2003 mitteresideeriv (asukohaga Londonis) erakorraline ja täievoliline suursaadik Portugalis.Presidendi kantselei pressiteenistuse pressiteade EV Presidendi kodulehel, 28.10.1999.Suursaadik Raul Mälk esitas volikirja Eesti ja Portugali diplomaatilised suhted 100. Eesti Suursaatkond Lissabonis, koduleht. Vaadatud 17.01.2024.

Välisministeeriumi asekantslerina töötades juhtis Mälk Eesti delegatsiooni Eesti-Läti merepiiri läbirääkimistelRaul Mälk juhib välisministeeriumis poliitika planeerimist Eesti Päevaleht, 15.11.2001.,
1996. aasta jaanuarist juhtis ta ühtlasi Eesti delegatsiooni piiriläbirääkimistel Venemaaga.Kadri Liik. Eesti-Vene piiriläbirääkimiste lugu Diplomaatia nr 21, juuni 2025.

14. oktoobrist 1998 kuni 25. märtsini 1999 (pärast Toomas Hendrik Ilvese tagasiastumist) oli Raul Mälk välisministerhttp://www.rulers.org/estgov.html. Seejärel töötas ta välisministeeriumi poliitika planeerimise osakonna peadirektorina. 

1. juunist 2007 kuni 29. augustini 2011 oli ta Eesti Vabariigi suursaadik Euroopa Liidu juures. Pärast seda on ta töötanud välisministeeriumi Euroopa Liidu osakonna Läänemere piirkonna erivolitustega diplomaatilise esindajana.XXV Kõrgemad Riigikaitsekursused XXV Kõrgemad Riigikaitsekursuste kava, 23.–28.10.2011. 

Akadeemiline tegevus
Raul Mälk on olnud Eesti Diplomaatide Kooli õppejõudEesti diplomaatide mõtisklusi „Teise tulemise“ teemal Eesti Vabariigi iseseisvuse taastamise 30. aastapäeval EV Välisministeeriumi koduleht, 28.04.2023. ja kuulunud aastatel 1998–2002 Eesti Diplomaatide Kooli Sihtasutuse nõukokkuRaul Mälk e-äriregistris. Vaadatud 17.01.2024..

Tunnustus 
 2004 – Valgetähe III klassi teenetemärk
 2013 – Balti Assamblee medalTÜ teadusprorektor Marco Kirm pälvis Balti assamblee medali Tartu Ülikooli koduleht, 27.11.2013.
 2020 – Välisministeeriumi teeneteristVälisministeerium andis esmakordselt välja teeneteristid EV Välisministeeriumi koduleht, 20.02.2020.
 2023 – Välisministeeriumi II klassi teeneterist (pikaajalise töö eest Eesti välisteenistuses)Välisminister tunnustas välisministeeriumi teeneteristidega Eesti vabaduse hoidjaid ja riikluse edendajaid EV Välisministeeriumi koduleht, 15.11.2023.

Viited

Välislingid

 Raul Mälk – Eesti-Vene piirilepingu esimene läbirääkija jõudis tööga lõpule, Eesti Päevaleht, 21. mai 2005
 Raul Mälk on välispoliitikas olnud kuus aastat, Eesti Päevaleht, 15. oktoober 1998
 Raul Mälk. Energiajulgeolek: hunt ikkagi tuli metsast Diplomaatia nr 28, jaanuar 2006

Kategooria:Eesti välisministrid
Kategooria:Eesti suursaadikud Suurbritannias
Kategooria:Eesti ajakirjanikud
Kategooria:Eesti suhtekorraldajad
Kategooria:Tartu Ülikooli majandusteaduskonna vilistlased
Kategooria:Nõo Reaalgümnaasiumi vilistlased
Kategooria:Valgetähe III klassi teenetemärgi kavalerid
Kategooria:Sündinud 1952